Julen er for alvor lige om hjørnet, og over alt i regionen er der julemarkeder. Se eller gense juleudsendelsen fra Skulpturparken i Blokhus.

Nogen har for længst pyntet op, mens andre venter, til kalenderen siger december. I Hune er der jul for alle pengene – og det har der efterhånden været i et stykke tid. Her lyser en million julelys himlen op ved Skulpturparken Blokhus. Lørdag tog vi på TV2 Nord hul på julen med udsendelsen ”Nu er der jul i Nordjylland”, som blev sendt direkte fra Skulpturparken. Det handlede blandt andet om peberkagehuse med Beate fra Den Store Bagedyst, julemad og julepynt – alt det, man forbinder med et godt julemarked i Nordjylland. I programmet er vi også på besøg ved flere af de mange andre julemarkeder i regionen – blandt andet julemarkedet i Aalbæk, hvor beboerne i byen står sammen om at skabe god julestemning. Hele udsendelsen kan ses øverst i artiklen. Få et overblik over julemarkeder i Nordjylland her: